title: جبل ياڭور
text: تايمتد هاد الموقع الأثري على مساحة 4000 هكتار، فإقليم الحوز، و فيه عدد كبيرا من النقوش الأثرية كاتفوت 2000 نقش، أشهر واحد فيها هو النقش المعروف "بلوحة الشمس". الخبراء تايقولو أن هاد النقوش كاترجع ل 1500 قبل الميلاد، و كاتوتق للهجرة ديال القبائل الرعوية لجبال بسبب التبدال ديال المناخ، و حيت هاد المنطقة شبعانة معادن، لي تخدمات فالعصر البروزنزي. من بين الرموز لي توتقات فهاد المنطقة، رسومات لناس تايقنصو الحيوانات، و رسومات لحيوانات متوحشة بحال الفيل و وحيد القرن، و تا رسومات للأدوات بحال الخناجر والسيوف والرماح، كيف ما لقاو بعض النقوش كاتعبر على حروف أمازيغية بالحرف ديال تيفيناغ. الخبراء تايفتارضو أن المنطقة غايكونو فيها قبور من قبل التاريخ. تسجلات هاد المنطقة فالترات الوطني للمغريب باش التم الحماية ديالها من التخريب لي كاتعرض ليه، و باش تتأهل ترجع معلمة سياحية فالمنطقة عام 2012 مجموعة من السلفيين المغاربة خربو نقش من النقوش لي فهاد الموقع الأثري و لي معروف "بلوحة الشمس"، حيت تايظنو أن تجسيد للإله ديال الشمس.